A németek 1942 előtti sikereit látva a szovjetek nem egy offenzíva során felhagytak a mély hadművelet elveinek megfelelő, begyakorolt eljárásaikkal és egyfajta szovjet villámháborút szerettek volna megvalósítani, de erre a németekétől eltérő vezetési elveik, tisztjeik képzettségi és kezdeményezőkészsége, valamint csapataik szervezete nem tette őket alkalmassá. Az egyébként is offenzív hadműveleteket kedvelő szovjet vezetés a gyors előrenyomulás erőltetésével, az átcsoportosítás és a csapatfeltöltés mellőzésével rendkívül nagy ember- és hadianyag-veszteséget okozott a saját erőinek.